ياسمين لافيت

ياسمين لافيت (Yasmine Lafitte) (1 اكتوبر 1973 -) ممثلة ومنتجة بورنوجرافية مغربية ، اسمها الحقيقى حفيظة الخبشى (Hafiza El-Khabshey)

 نشأتها 
اتولدت ياسمين لافيت يوم 1 اكتوبر 1973 فى بلدة طهر السوق فى اقليم تاونات فى المغرب . كانت هاجرت مع اهلها لفرنسا لما كان سنها خمس شهور واستقرت معاهم فى مدينة بورج اون بريس فى مقاطعة ان

ياسمين لافيت اشتغلت فى الاول مساعدة تمريض ، بعد كده خدت الجنسية الفرنسية لما اتجوزت الممثل والمنتج البورنوجرافى أوليفييه لافيت (Olivier Lafitte) اللى كان اكتشفها وقدمها الاول كموديل عريان علشان تظهر على غلاف مجله Hot Video

 شغلها 
فى سنة 2004 دخلت ياسمين لافيت فى مجال البورنوجرافيا بعدما مضت عقد احتكار مع شركة V.com لإنتاج الافلام البورنوجرافية ، لكن فى نفس الوقت كانت بتشتغل لحساب شركة JTC ، و فى شهر سبتمبر 2006 مضت عقد احتكار مدته 18 شهر مع شركة Marc Dorcel و كانت وقتها هى الوجه الجديد فى الافلام اللى بتنتجها الشركة بعد الممثلات البورنوجرافيات لورا سينكلير (Laure Sainclair) و ميلانى كوستى (Melanie Coste) و بريسيلا سول (Priscila Sol) و اوكسانا (Oksana)

ياسمين لافيت مثلت اكتر من 40 فيلم بورنوجرافى اشهرهم Story of Yasmine و Yasmine - Les Trottoirs de l'est و Yasmine A La Prison De Femmes و Yasmine and the Masseuses و Flight No DP 69 (Dorcel Airlines) و French Connexion و Yasmine a l'ecole d'infirmieres و Yasmine - Bordel De Luxe و Russian Institute - Lesson 10 و Casino - No Limit

ياسمين لافيت اشتغلت مدرسة للجنس فى المجلة البورنوجرافية FHM عن طريق صورها العريانة والمقال اللى بتكتبه للمجلة كل شهر

فى سنة 2007 مثلت ياسمين لافيت دور صغير فى الفيلم اللبنانى الفرنساوى Un homme perdu للمخرجة اللبنانية دانيال عربيد (Danielle Arbid) واللى كان اترشح لمهرجان كان سنة 2007 و كسب اكتر من جايزة

فى يوم 22 مايو 2008 اتسببت ياسمين لافيت فى ازمة كبيرة لما كانت موجودة فى مهرجان كان وهى لابسة فستان قصير جدا وماكانتش لابسة تحته كلوت ، ده غير انها لما ماكانت ماشية على السجادة الحمرا اللى مشى عليها مشاهير نجوم فن السينيما فى العالم كله على مر التاريخ فاجئت الكل بانها رفعت ديل الفستان علشان تعرى الفالفا بتاعتها قدام كل الجماهير والفنانين وعدسات المصورين و كانت بتضحك دون اى مبالاة بالتصرف المشين اللى عملته

فى سنة 2008 جددت ياسمين لافيت عقدها مع شركة Marc Dorcel ، واصبحت هى والممثلة البورنوجرافية ميليسا لورين (Melissa Lauren) النجمتين السوبر للشركة

فى شهر فبراير 2009 فسخت ياسمين لافيت عقدها مع شركة Marc Dorcel و اعلنت اعتزالها تمثيل الافلام البورنوجرافية ، و اسست شركة جديدة لانتاج الافلام البورنوجرافية اسمها Alko Productions فى مدينة ليون و اعلنت انها هاتتفرغ لانتاج الافلام البورنوجرافية وبس

فى سنة 2011 ياسمين لافيت عملت حديث مع مجله Les Inrocks قالت فيه ان الممثلات البورنوجرافيات مابيدخلوش المجال ده بالصدفة و انما بيدخلوه بعدما بيتعرضوا لصدمات ، وكمان اشتكت من استغلال المنتجين للممثلات دول

 جوايز 
ياسمين لافيت كسبت الجوايز دى :

 2007 Eroticline Award احسن ممثلة اوروبية
 2007 X Awards احسن ممثلة
 2008 X Awards احسن ممثلة
 2008 Eroticline Award احسن ممثلة اوروبية

 مصادر 

 لينكات برانيه 



تصنيف:ممثلات بورنوجرافيات
تصنيف:منتجات بورنوجرافيات
تصنيف:موديلات عريانة
تصنيف:ممثلات شبقيات
تصنيف:مدرسين للجنس
تصنيف:مغاربه عاشو فى فرنسا
تصنيف:فرنساويين مغاربه
تصنيف:مسلمين فرنساويين
تصنيف:ملحدين فرنساويين
تصنيف:ممثلات بورنوجرافيات مغربيات